CELEX: 32013D0013(01)
Language: et
Date: 2013-05-02 00:00:00
Title: 2013/220/EL: Euroopa Keskpanga otsus, 2. mai 2013 , ajutiste meetmete kohta seoses Küprose Vabariigi emiteeritud või täielikult tagatud turukõlblike võlainstrumentide kõlblikkusega (EKP/2013/13)

17.5.2013   
            
            
               ET
            
            
               Euroopa Liidu Teataja
            
            
               L 133/26
            
         EUROOPA KESKPANGA OTSUS,
   2. mai 2013,
   ajutiste meetmete kohta seoses Küprose Vabariigi emiteeritud või täielikult tagatud turukõlblike võlainstrumentide kõlblikkusega
   (EKP/2013/13)
   (2013/220/EL)
   EUROOPA KESKPANGA NÕUKOGU,
   võttes arvesse Euroopa Liidu toimimise lepingut, eelkõige selle artikli 127 lõike 2 esimest taanet,
   võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artikli 3.1 esimest taanet ning artikleid 12.1 ja 18 ning artikli 34.1 teist taanet,
   võttes arvesse 20. septembri 2011. aasta suunist EKP/2011/14 eurosüsteemi rahapoliitika instrumentide ja menetluste kohta, (1) eelkõige selle I lisa punkte 1.6, 6.3.1, 6.3.2 ja 6.4.2,
   võttes arvesse 20. märtsi 2013. aasta suunist EKP/2013/4 täiendavate ajutiste meetmete kohta seoses eurosüsteemi refinantseerimisoperatsioonide ja tagatise kõlblikkusega, (2) eelkõige selle artikli 1 lõiget 3 ning artikleid 5 ja 7,
   ning arvestades järgmist:
   
               (1)
            
            
               Euroopa Keskpankade Süsteemi ja Euroopa Keskpanga põhikirja artikli 18.1 kohaselt võivad Euroopa Keskpank (EKP) ja nende liikmesriikide keskpangad (RKPd), mille rahaühik on euro, teha krediiditehinguid krediidiasutustega ja muude turul osalejatega, kui laen on piisavalt tagatud. Tagatise kõlblikkuse määramise standardkriteeriumid eurosüsteemi rahapoliitika operatsioonide jaoks on sätestatud suunise EKP/2011/14 I lisas.
            
         
               (2)
            
            
               Suunise EKP/2011/14 I lisa punkti 1.6 kohaselt võib EKP nõukogu eurosüsteemi rahapoliitika operatsioonide teostamise instrumente, tingimusi, kriteeriume ja menetlusi igal ajal muuta. Suunise EKP/2011/14 I lisa punkti 6.3.1 kohaselt jätab eurosüsteem endale õiguse mis tahes asjakohaseks peetava teabe põhjal välja selgitada, kas emissioon, emitent, krediidisaaja või garant vastavad tema kõrgetele krediidistandarditele.
            
         
               (3)
            
            
               Küprose Vabariigi emiteeritud või täielikult tagatud turukõlblikud võlainstrumendid ei vasta praegu eurosüsteemi krediidikvaliteedi läve miinimumnõuetele, mis on sätestatud suunise EKP/2011/14 I lisas.
            
         
               (4)
            
            
               EKP nõukogu võttis arvesse Küprose Vabariigi ja Euroopa Komisjoni kokkulepitud vastastikuse mõistmise memorandumit, mille kiitsid heaks liikmesriigid ja mis kajastab Küprose majandusliku ja rahandusliku kohandamise programmi.
            
         
               (5)
            
            
               EKP nõukogu leiab, et see programm on kohane ja Küprose Vabariigi emiteeritud või täielikult tagatud turukõlblike võlainstrumentide kvaliteedistandard on piisav, et lubada nende kõlblikkust eurosüsteemi rahapoliitika operatsioonides, olenemata mis tahes krediidihinnangust.
            
         
               (6)
            
            
               Seetõttu on EKP nõukogu otsustanud, et Küprose Vabariigi emiteeritud või täielikult tagatud turukõlblike võlainstrumentide kõlblikkus eurosüsteemi rahapoliitika operatsioonides tuleb taastada, kuid nende instrumentide suhtes kohaldatakse väärtuskärpeid, mis erinevad suunise EKP/2011/14 I lisa punktis 6.4.2 sätestatust.
            
         
               (7)
            
            
               Suunise EKP/2013/4 artikli 7 kohaselt ei kohaldata eurosüsteemi krediidikvaliteedi läve turukõlblike võlainstrumentide suhtes, mida emiteerivad või täielikult tagavad euroala liikmesriikide keskvalitsused, kes kuuluvad Euroopa Liidu / Rahvusvahelise Valuutafondi programmi, v.a juhul, kui EKP nõukogu otsustab, et asjaomane liikmesriik ei täida finantstoe ja/või makromajandusliku programmi tingimusi. Samas, selle suunise artikli 1 lõike 3 kohaselt käsitletakse artikli 5 lõike 1 ning artikli 7 tähenduses Iirimaad, Kreeka Vabariiki ja Portugali Euroopa Liidu / Rahvusvahelise Valuutafondi programmi tingimustele vastavate euroala liikmesriikidena. Seetõttu on vaja täiendavat EKP nõukogu otsust, et teha erand eurosüsteemi krediidikvaliteedi lävest turukõlblikele võlainstrumentidele, mille on emiteerinud või täielikult taganud Küprose Vabariik.
            
         
               (8)
            
            
               See erimeede kehtib ajutiselt kuni EKP nõukogu leiab, et eurosüsteemi kõlblikkuskriteeriumide raamistikku saab kohaldada tavaliselt ja jätkata saab rahapoliitika operatsioonide riskiohjeraamistikuga,
            
         ON VASTU VÕTNUD KÄESOLEVA OTSUSE:
   Artikkel 1
   Suunise EKP/2001/14 teatavate sätete kohaldamise peatamine ja Küprose Vabariigi poolt emiteeritud või täielikult tagatud turukõlblike võlainstrumentide kõlblikkus
   1.   Eurosüsteemi krediidikvaliteedi miinimumnõuded, mis on sätestatud eurosüsteemi krediidihindamisraamistiku reeglites teatavate turukõlblike varade jaoks suunise EKP/2011/14 I lisa punktis 6.3.2, peatatakse Küprose Vabariigi poolt emiteeritud või täielikult tagatud turukõlblike võlainstrumentide osas. Suunise EKP/2013/4 artikli 5 lõike 1 ning artikli 7 tähenduses käsitletakse Küprose Vabariiki Euroopa Liidu / Rahvusvahelise Valuutafondi programmi tingimustele vastava euroala liikmesriigina.
   2.   Turukõlblike võlainstrumentide suhtes, mida emiteerib või täielikult tagab Küprose Vabariigi keskvalitsus, kohaldatakse konkreetseid väärtuskärpeid, mis on sätestatud käesoleva otsuse lisas.
   3.   Käesoleva otsuse ja suuniste EKP/2011/14 ja EKP/2013/4 riigisisese RKP rakendusakti vastuolu korral kohaldatakse käesolevat otsust.
   Artikkel 2
   Jõustumine
   Käesolev otsus jõustub 9. mail 2013.
   
      Bratislava, 2. mai 2013
      
         
            EKP president
         
         Mario DRAGHI
      
   
   
      (1)  ELT L 331, 14.12.2011, lk 1.
   
      (2)  ELT L 95, 5.4.2013, lk 23.
   
      LISA
      
         Väärtuskärbete astmed Küprose Vabariigi emiteeritud või täielikult tagatud turukõlblike võlainstrumentide jaoks
      
      
                  
                     Valitsuse võlakirjad
                  
               
               
                  
                     Tähtajavahemik
                  
               
               
                  
                     Väärtuskärped fikseeritud ja ujuva kupongi jaoks
                  
               
               
                  
                     Väärtuskärped nullkupongi jaoks
                  
               
            
                  
                     0–1
                  
               
               
                  14,5
               
               
                  14,5
               
            
                  
                     1–3
                  
               
               
                  27,5
               
               
                  29,5
               
            
                  
                     3–5
                  
               
               
                  37,5
               
               
                  40,0
               
            
                  
                     5–7
                  
               
               
                  41,0
               
               
                  45,0
               
            
                  
                     7–10
                  
               
               
                  47,5
               
               
                  52,5
               
            
                  
                     > 10
                  
               
               
                  57,0
               
               
                  71,0
               
            
                  
                     Valitsuse tagatud pangavõlakirjad ja valitsuse tagatud finantssektorivälised võlakirjad
                  
               
               
                  
                     Tähtajavahemik
                  
               
               
                  
                     Väärtuskärped fikseeritud ja ujuva kupongi jaoks
                  
               
               
                  
                     Väärtuskärped nullkupongi jaoks
                  
               
            
                  
                     0–1
                  
               
               
                  23,0
               
               
                  23,0
               
            
                  
                     1–3
                  
               
               
                  37,0
               
               
                  39,0
               
            
                  
                     3–5
                  
               
               
                  47,5
               
               
                  50,5
               
            
                  
                     5–7
                  
               
               
                  51,5
               
               
                  55,5
               
            
                  
                     7–10
                  
               
               
                  58,0
               
               
                  63,0
               
            
                  
                     > 10
                  
               
               
                  68,0
               
               
                  81,5